81/91/ETY: Komission päätös, tehty 30 päivänä tammikuuta 1981, luettelosta Argentiinan tasavallan laitoksista, joista tuoreen naudan- ja lampaanlihan sekä kotieläiminä pidettävien kavioeläinten tuoreen lihan tuonti yhteisöön sallitaan



Virallinen lehti nro L 058 , 05/03/1981 s. 0039 - 0042

Suomenk. erityispainos Alue 3 Nide 13 s. 0015

Espanjank. erityispainos: Luku 03 Nide 21 s. 0041

Ruotsink. erityispainos Alue 3 Nide 13 s. 0015

Portugalink. erityispainos: Luku 03 Nide 21 s. 0041



KOMISSION PÄÄTÖS, tehty 30 päivänä tammikuuta 1981, luettelosta Argentiinan tasavallan laitoksista, joista tuoreen naudan- ja lampaanlihan sekä kotieläiminä pidettävien kavioeläinten tuoreen lihan tuonti yhteisöön sallitaan (81/91/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY () ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Argentiina on toimittanut direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä yhteisöön, useissa näistä laitoksista, joissa on suoritettu paikalla tehtävä yhteisön tarkastus, on riittävä hygienian taso, ja ne voidaan siten hyväksyä mainitun direktiivin 4 artiklan 1 kohdan mukaisesti vahvistettuun alkuluetteloon laitoksista, joista tuoreen lihan tuonti voidaan sallia, Argentiinan ehdottamien muiden laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön; näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti, tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden sekä toteutuneiden parannusten mukaan, olisi palautettava mieleen, että tuoreen lihan tuontiin sovelletaan myös yhteisön muuta eläinlääkintäalan lainsäädäntöä erityisesti eläinten terveyden osalta, mukaan lukien Tanskaa, Irlantia ja Yhdistynyttä kuningaskuntaa koskevat erityissäännökset, tämän päätöksen liitteenä olevassa luettelossa mainituista laitoksista tulevan tuoreen lihan tuonnin edellytyksiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten vähemmän kuin kolme kiloa painavien lihapalojen tai tiettyjen aineiden, joita yhteisön yhdenmukaistettu erityinen lainsäädäntö ei vielä koske, jäämiä sisältävän lihan tuontiin ja liikkumiseen muihin jäsenvaltioihin sovelletaan edelleen määrämaana olevan jäsenvaltion terveyslainsäädäntöä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tuoreen naudan- ja lampaanlihan sekä kotieläiminä pidettävien kavioeläinten lihan tuonti yhteisöön liitteessä mainituista Argentiinan tasavallan laitoksista. 2. Näistä laitoksista tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä erityisesti siltä osin kuin on kyse eläinten terveydestä. 2 artikla 1. Jäsenvaltioiden on kiellettävä 1 artiklan 1 kohdassa tarkoitetun tuoreen lihan tuonti muista kuin liitteessä mainituista laitoksista. 2. Tätä kieltoa ei kuitenkaan sovelleta 31 päivään elokuuta 1981 asti laitoksiin, joita ei mainita liitteessä mutta jotka Argentiinan viranomaiset ovat tunnustaneet ja joita ne ovat virallisesti ehdottaneet direktiivin 72/462/ETY 4 artiklan 3 kohdan mukaisesti 1 päivänä syyskuuta 1980, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää syyskuuta 1981. Komissio toimittaa näiden laitosten luettelon tiedoksi jäsenvaltioille. 3 artikla Tämä päätös tulee voimaan 1 päivänä helmikuuta 1981. 4 artikla Tämä päätös otetaan uudelleen tarkasteltavaksi ja muutetaan mahdollisesti ennen 1 päivää heinäkuuta 1981. 5 artikla Tämä päätös on osoitettu kaikille jäsenvaltioille. Tehty Brysselissä 30 päivänä tammikuuta 1981. Komission puolesta Poul DALSAGER Komission jäsen () EYVL N:o L 302, 31.12.1972, s. 28 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>